**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 27.09.2018 г., ПРОТОКОЛ № 12**

 **ПО ТОЧКА ДЕСЕТА**

**Предложение относно одобряване на Подробен устройствен план /ПУП/ - план за регулация /ПР/ и план за застрояване /ПЗ/ за частично изменение на Застроителния и регулационен план на гр. Трявна в участъка на УПИ I – МЗ „Иван Йонков“, кв. 92, проекто улица с о.т. 382-381-380 и УПИ II – общински, кв. 86.**

**Вносител: Кметът на общината**

**Р Е Ш Е Н И Е № 151**

На основание чл. 21, ал.1, т.11 от ЗМСМА, във връзка с чл. 129, ал.1 от ЗУТ, Общински съвет - Трявна

 **Р Е Ш И:**

Одобрява Подробен устройствен план – план за регулация /ПР/ и план за застрояване /ПЗ/ за частично изменение на Застроителния и регулационен план на гр. Трявна, в участъка на УПИ І-МЗ „Иван Йонков“, кв. 92, проекто-улица с о.т. 382-381-380 и УПИ ІІ – общински в кв. 86.

С ПУП – план за регулация се извършват следните промени: за поземлен имот с идентификатор 73403.501.238 по КК и КР на гр. Трявна, който попада в рамките на УПИ-МЗ „Иван Йонков“, кв. 92 се обособява нов УПИ ІІ-238 с отреждане „за производствени дейности“ – шивашко производство“, покриващо изцяло границите на поземления имот. Изменението на ЗРП в този участък автоматично налага и частично изменение на проекто-улица с о.т. 382-381-380, което пък води до промяна на северната регулационна граница на УПИ ІІ – общински в кв. 86, като същата се поставя частично по имотната граница на ПИ 73403.501.2467. Между УПИ ІІ-238 от кв. 92 и УПИ ІІ – общински от кв. 86 след прекъсването на проекто-улица с о.т. 382-381-380 се обособява терен за озеленяване, който е част от ПИ 73403.501.2826 с начин на трайно ползване – за друг вид озеленени площи по КК на гр. Трявна.

С ПУП – план за застрояване за УПИ ІІ-238 „за производствени дейности“ – шивашко производство“ се предвиждат следните градоустройствени показатели:

* Зона – Пч /чисто производствена дейност/;
* Начин на застрояване – свободно;
* Характер на застрояване – ниско с височина до 10 м;
* Плътност на застрояване /П застр./ - 80%;
* Интензивност на застрояване /Кинт/ - 2,5;
* Необходима озеленена площ – 20%.

С ПУП план за застрояване се въвеждат ограничителни линии на застрояване.

Прието с 15 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ СИЛВИЯ КРЪСТЕВА /**